Diari Oficial de la Generalitat Valenciana


Sumari del DOGV 3363, del 02-11-1998 (1998/8846)

RESOLUCIÓ de 5 d'octubre de 1998, del Servei Territorial d'Indústria i Energia de Castelló, per la qual es convoca per a l'alçament d'actes prèvies a l'ocupació de determinades finques afectades pel Projecte d'Instal·lacions del Ramal de Gas Natural CS-04 Vilafamés-Vall d'Alba (Castelló). Expedient d'expropiació: JUEXPR/1998/4.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3363

Data del DOGV
:   02-11-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1998/8846


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 5 d'octubre de 1998, del Servei Territorial d'Indústria i Energia de Castelló, per la qual es convoca per a l'alçament d'actes prèvies a l'ocupació de determinades finques afectades pel Projecte d'Instal·lacions del Ramal de Gas Natural CS-04 Vilafamés-Vall d'Alba (Castelló). Expedient d'expropiació: JUEXPR/1998/4. [1998/X8846]
  
El 31 de juliol de 1998 es va autoritzar per resolució del Servei Territorial d'Indústria i Energia de Castelló el Projecte d'Instal·lacions del Ramal de Gas Natural CS-04 Vilafamés-Vall d'Alba (Castelló), després de la corresponent informació pública prèvia. La dita aprovació, d'acord amb allò que s'ha disposat en l'article 13 de la Llei 10/1987, d'1 de juny, de Disposicions Bàsiques per a un Desenrotllament Coordinat d'Actuacions en Matèria de Combustibles Gasosos, porta implícita la necessitat d'ocupació dels béns i drets afectats.
  
Al mateix temps, la declaració d'utilitat pública i urgència en l'ocupació són determinades per allò que s'ha disposat en l'article 10 de la precitada llei, i els és d'aplicació el procediment d'urgència que determina l'article 52 de la Llei d'Expropiació Forçosa, de 16 de desembre de 1954.
  
En virtut d'això, en compliment d'allò que s'ha disposat en l'article 52 de la Llei d'Expropiació Forçosa, es convoca els titulars dels béns i drets afectats a l'Ajuntament de Vilafamés els dies 16, 17 i 18 de novembre, i a l'Ajuntament de Vall d'Alba els dies 18, 19 i 20 de novembre, com a punt de reunió per a, de conformitat amb el procediment que estableix l'article 52, dur a cap l'alçament d'actes prèvies a l'ocupació i, si és procedent, les d'ocupació definitiva.
  
Totes les persones interessades, i també les que siguen titulars de qualsevol classe de drets i/o interessos sobre els béns afectats, hauran d'acudir personalment o representats per una persona degudament autoritzada, i aportar els documents acreditatius de la seua titularitat i l'últim rebut de la contribució. Es podran fer acompanyar, al seu càrrec, pels seus perits i un notari, si ho estimen oportú.
  
L'ordre de l'alçament d'actes es troba al tauler d'edictes dels ajuntaments de Vilafamés i Vall d'Alba i es comunicarà a cada persona interessada mitjançant l'oportuna cèdula de citació. S'informa que esta publicació es realitza així mateix i segons allò que s'ha establit en l'article 59.4 de la Llei de Règim Jurídic de les Administracions Públiques i del Procediment Administratiu Comú a l'efecte de notificació de la present resolució als titulars que siguen desconeguts.
  
En l'expedient expropiatori, Enagás, SA, assumirà la condició de beneficiària.
  
Castelló de la Plana, 5 d'octubre de 1998.- El director territorial: Juan Elías Ramos Barceló.¡